ઘણાં કિસ્સાઓમાં ગણોતધારા હેઠળની પ્રતિબંધિત જમીનો યા અન્ય કાયદા હેઠળની નવી શરતની જમીનોના રેવન્યૂ રેકર્ડમાં નવી શરત યા પ્રતિબંધિત સત્તાપ્રકાર મુજબના શેરા દર્શાવવામાં આવેલ ન હોવાને કારણે યા અન્ય કોઈ કારણોસર આવી ગણોતધારા હેઠળની યા નવી શરતની જમીનો અંગે વેચાણની પૂર્વ પરવાનગી મેળવ્યા વિના તબદીલીઓ થતી હોવાના ઘણાં કિસ્સાઓ બનવા પામે છે તેમજ આવી તબદીલીઓની નોંધ પણ રેકર્ડમાં દાખલ કરવામાં આવતી હોય છે, પરંતુ ત્યાર બાદ આવી જમીનો જ્યારે હેતુફેર માટે યા બિનખેતીની પરવાનગી મેળવવા માટે મહેસૂલી કચેરી સમક્ષ રજૂ થાય છે ત્યારે તેઓની હેતુફેર યા બિનખેતીની પરવાનગીની ફાઈલો/ અરજીઓ પેન્ડિંગ રહેવા પામી છે અને તેના કારણે પક્ષકારોને ખૂબ જ મુશ્કેલીઓનો સામનો કરવો પડે છે અને કલેક્ટરો તરફથી બિનખેતીના પ્રસંગે પ્રીમિયમ વસૂલ કરવા બાબતે મહેસૂલ વિભાગના અભિપ્રાય માટે દરખાસ્તો મહેસૂલ વિભાગને મોકલવામાં આવતી હોય છે.